Rikunarita-ORG/Wikinium huggingface dataset:
# Aishwarya Rai

| Aishwarya Rai |
| --- |
|  |
|  |
|  |
| Tikras vardas | Aishwarya Rai |
|  |
| Gimė | 1973 m. lapkričio 1 d. |
|  |
| Šalis |  Indija |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Mansi („Taal“, 1999), Nandini Darbar („Hum Dil De Chuke Sanam“, 1999) |
| Apdovanojimai |
| Mis Pasaulis 1994 |

**Aishwarya Rai Bachchan** (hindi – ऐश्वर्या राय बच्चन, g. 1973 m. lapkričio 1 d. Mangalore, Indijoje) – indų aktorė ir modelis. Konkurso Mis Pasaulis nugalėtoja – dėl šio titulo iki dabar vadinama gražiausia pasaulio moterimi.

Kine debiutavo 1997 m., nusifilmavusi tamilų juostoje „Iruvar“ (tamil. இருவர் , liet. *Duetas*). Po metų nusifilmavo kitame milžiniško populiarumo sulaukusiame filme „Jeans“ (liet. *Džinsai*).

2007 m. ištekėjo už Abhishek Bachchan – vieno žymiausių visų laikų Bolivudo aktoriaus Amitabh Bachchan sūnaus.

## Mis Pasaulis 1994

44 Mis Pasaulis ceremonija vyko PAR. Kartu su Aishwarya varžėsi 87 dalyvės iš viso pasaulio. Finaliniame penketuke varžėsi Zimbabvės, Kroatijos, PAR ir Venesuelos atstovės. Aishwarya kelių taškų persvara laimėjo konkursą.

## Filmografija

| Metai | Filmas | Kalba | Vaidmuo |
| --- | --- | --- | --- |
| 1997 | *Iruvar* | Tamilų | Pushpa Kalpana |
| *Aur Pyaar Ho Gaya* | Hindi | Ashi Kapoor |
| 1998 | *Jeans* | Tamilų | Madhumita |
| 1999 | *Aa Ab Laut Chalen* | Hindi | Pooja |
| *Hum Dil De Chuke Sanam* | Hindi | Nandini |
| *Ravoyi Chandamama* | Telugų |  |
| *Taal* | Hindi | Mansi |
| 2000 | *Mela* | Hindi | Champakali |
| *Kandukondain Kandukondain* | Tamilų | Meenakshi Bala |
| *Josh* | Hindi | Shirley |
| *Hamara Dil Aapke Paas Hai* | Hindi | Preeti Virat |
| *Dhaai Akshar Prem Ke* | Hindi | Sahiba Grewal |
| *Mohabbatein* | Hindi | Megha |
| 2001 | *Albela* | Hindi | Sonia |
| 2002 | *Hum Tumhare Hain Sanam* | Hindi | Suman |
| *Hum Kisi Se Kum Nahin* | Hindi | Komal Rastogi |
| *23rd March 1931: Shaheed* | Hindi |  |
| *Devdas* | Hindi | Parvati (Paro) |
| *Shakti: The Power* | Hindi | Aishwarya Rai |
| 2003 | *Chokher Bali* | Bengalų | Binodhini |
| *Dil Ka Rishta* | Hindi | Tia Sharma |
| *Kuch Naa Kaho* | Hindi | Namrata Shrivastav |
| 2004 | *Bride & Prejudice* | Anglų | Lalita Bakshi |
| *Khakee* | Hindi | Mahalakshmi |
| *Kyun…! Ho Gaya Na* | Hindi | Diya Malhotra |
| *Raincoat* | Hindi | Neerja |
| 2005 | *Shabd* | Hindi | Antara Vashist/Tammana |
| *Bunty Aur Babli* | Hindi |  |
| *Mistress of Spices* | Anglų | Tilo |
| 2006 | *Umrao Jaan* | Hindi | Umrao Jaan |
| *Dhoom 2* | Hindi | Sunehri |
| 2007 | *Guru* | Hindi | Sujata |
| *Provoked* | Anglų Hindi | Kiranjit Ahluwalia |
| *The Last Legion* | Anglų | Mira |
| 2008 | *Jodhaa Akbar* | Hindi | Jodhaa Bai |
| *Sarkar Raj* | Hindi | Anita Rajan |
| 2009 | *The Pink Panther 2* | Anglų | Sonia Solandres |
| *Ashokavanam* | Tamilų |  |
| *Action Replay* | Hindi |  |

## Nuorodos

* Aishwarya Rai svetainėje Internet Movie Database
# Taylor & Francis

Taylor & Francis| Pirminė įmonė | Informa |
| Statusas | Veikia |
| Įkurta | 1852 m. (1852) |
| Įkūrėjas | William Francis, Richard Taylor |
| Kilmės šalis | Jungtinė Karalystė |
| Centrinė būstinė | Miltono parkas, Abingdonas, Oksfordšyras Jungtinė Karalystė |
| Platinimas | Bookpoint (Europa, Azija, Afrika, Austrilja) self-distributed (the Americas) |
| Leidinių tipai | Recenzuojamos knygos ir žurnalai |
| Negrožinės literatūros temos | Humanitariniai mokslai, socialiniai mokslai, elgesio mokslas, švietimas, teisė, gamtos mokslai, technologijos, inžinerija ir matematika, medicina |
| Žanrai | Negrožinė literatūra |
| Kiti pavadinimai | Routledge (Humanitariniai mokslai, socialiniai mokslai, švietimas & teisė); Taylor & Francis, CRC Press & Garland Science (gamtos mokslai, technologijos, inžinerija ir matematika) |
| Pajamos | £593,6 mln. (2022 m.) su pakoreguota veiklos marža 34.9%.
£559,6 mln. (2019 m.) |
| Darbuotojų skaičius | 1600 |
| Oficiali svetainė | taylorandfrancis.com |

**Taylor & Francis** – tarptautinė Anglijos kompanija, leidžianti knygas ir akademinius žurnalus. Įkurta 1852 m. Padaliniai įsikūrę JAV, Singapūre ir Australijoje.

Per metus išleidžia virš 2700 akademinių žurnalų ir 2000 knygų.

## Šaltiniai
# Automatizacija

**Automatizavimas** arba **automatizacija** – procesų arba įrenginių transformacija į automatinį veikimo būdą.

Šis terminas lietuviškai gali reikšti ir „padarant procesą arba įrenginį iš dalies automatinį (pusiau automatinį)“. Tai proceso ar įrenginio automatizacijos lygio padidinimas.

Industrializacijos požiūriu, automatizacija yra sekantis žingsnis po mechanizacijos. Priklausomai nuo panaudotų technologijų pačią automatizaciją galima skaidyti į:

* kompiuterizacija - automatizuojant panaudojami kompiuteriai;
* robotizacija - automatizuojant panaudojami robotai;

## Nuorodos

|  |  |
| --- | --- |
| Redaguoti | Kibernetika, sritys ir mokslininkai |
| K1 | Kompleksų teorija, Antrosios tvarkos kibernetika, Radikalusis konstruktyvizmas, Variantiškumas (kibernetika) |
| K2 | Automatizavimas, Sprendimų priėmimo teorija, Lošimų teorija, Informacijos teorija, Informetrija, Konekcionizmas, Simbolizmas, Tinklų teorija, Sinergetika, Sistemų teorija, Sistemų mokslas, dirbtinis intelektas |
| K3 | Antropokibernetika, Švietimo kibernetika, Biokibernetika, Medicininė kibernetika,
Biomedicininė kibernetika, Neuroinformatika, Psichokibernetika, Sociokibernetika, Sistemų biologija, Techninė kibernetika |
| Kibernetikai | William Ross Ashby, Stafford Beer, Claude Bernard, Valentin Braitenberg, Ludwig von Bertalanffy, Walter Cannon, Joseph J. DiStefano III, Heinz von Foerster, Jay Forrester, Charles François, Ernst von Glasersfeld, Gerhard Grössing, Stephen Grossberg, Hermann Haken, Erich von Holst, Stuart Kauffman, Hiroaki Kitano, Aldo Masturzo, Niklas Luhmann, Warren McCulloch, Humberto Maturana, Horst Mittelstaedt, Talcott Parsons, Walter Pitts, Alfred Radcliffe-Brown, Stefan Rieger, Arturo Rosenblueth, Claude Elwood Shannon, Harold C. Sox, Karl Steinbuch, Robert Trappl, Felix Tretter, Valentin Turchin, Francisco Varela, Frederic Vester, Paul Watzlawick, Norbert Wiener |
# Formalioji kalba

**Formalioji kalba** – žodžių rinkinys, kurį sudaro baigtinė raidžių, simbolių ar ženklų aibė. Raidžių aibė sudaro formaliosios kalbos alfabetą. Pačią kalbą apibrėžia formalioji gramatika (dar vadinama formaliosiomis taisyklėmis). O žodžiai ar formulės, suformuotos taikant formaliąsias taisykles, vadinami tinkamai suformuotais žodžiais ar formulėmis. Formaliąsias kalbas tyrinėja informatika (kompiuterių mokslas) ir lingvistika.
# Objektinis programavimas

**Objektinis programavimas**, trumpiau **OOP** (*angl. object-oriented programming*) – programavimo paradigma, kompiuterinių programų architektūroje naudojanti objektus ir jų sąveikas.

Daugelis naujesnių programavimo kalbų (Pascal, Python, Java, C++) turi specialias, objektinį programavimą labai palengvinančias galimybes. Tačiau objektinis programavimas įmanomas ir tam specialiai neskirta programavimo kalba, neretai taip programuojama C.

Svarbios objektinio programavimo kalbos yra: Java, C++, C#, Python, R, PHP, Visual Basic.NET, JavaScript, Ruby, Perl, SIMSCRIPT, Object Pascal, Objective-C, Dart, Swift, Scala, Kotlin, Common Lisp, MATLAB ir Smalltalk.

## Pagrindinės sampratos

Objektinis programavimas pagrįstas šiomis sampratomis:

* Objektas – programavimo vienetas, apimantis objektą aprašančią duomenų struktūrą bei darbui su ja skirtas funkcijas (metodus). Pati duomenų struktūra yra pirmasis šių funkcijų parametras. Daugelyje kalbų jis suprantamas savaime ir nerašomas, kitose (Python) rašomas kaip *self*.
* Paveldėjimas – objektų organizavimas specializuojant egzistuojančius bendresnius tipus, papildant ar iš dalies pakeičiant funkcionalumą. Pavyzdžiui, galimas abstraktesnis objektas „vabzdys“ su vabzdžio elgesiui ar išvaizdai modeliuoti skirtu kodu bei duomenų struktūromis. Jo pagrindu toliau gali būti kuriami objektai „musė“ ir „drugelis“ kur pridedama tik nedaug būtent šiam vabzdžiui specifinio kodo bei papildomų duomenų.
* Polimorfizmas – galimybė dirbti su objektu nežinant jo tikslaus tipo bei struktūros. Pavyzdžiui, bet kokį vabzdį aprašantis objektas gali turėti funkciją (metodą) nupiešk, kurią iškvietus, priklausomai nuo objekto, ekrane bus atvaizduota musė, drugelis ar koks kitas vabzdys. Ši samprata dar vadinama „abstrakcija“, nes gali būti dirbama su „abstrakčiais objektais“. Patys objektai visgi turi apie save žinoti, kas jie yra. Techniškai objekto duomenų struktūroje būna jo tipą nusakantis laukelis.
* Inkapsuliacija (informacijos slėpimas) – užtikrina, kad objekto naudotojas negali pakeisti objekto būsenos nenumatytu būdu. Tik objekto vidiniai metodai turi galimybę keisti objekto būseną. Objektas pateikia interfeisą (sąsają), nusakančia galimybes manipuliuoti objektu.
* Klasė – konkretus objekto tipas. Pavyzdžiui, gali būti programa aprašanti 8000 bičių spiečių. Šiuo atveju kiekviena bitė gali būti objektas, turintis jam būdingas savybes (padėtis erdvėje, greitis). Visos jos gali būti vienos klasės (*Bitė*) objektai, ir kuo nors skirtis nuo kitus vabzdžius aprašančių klasių.

## Šaltiniai
# Dokumentų valdymo sistema

**Dokumentų valdymo sistema (DVS)** – yra sistema, skirta stebėti, saugoti bei valdyti darbą su dokumentais organizacijoje.

Dokumentų valdymo sistemos pagrindinės savybės:

* Saugoti dokumentus
* Įdėti dokumentą, išsiimti redagavimui, įdėti pakeitimus
* Užtikrinti dokumentų apsaugą
* Valdyti dokumentų papildomą informaciją
* Saugoti senesnes dokumento versijas
* Saugoti veiksmų istoriją
* Užduočių, susijusių su dokumentais valdymas
* Dokumentų tvirtinimas

Savybių detalumas priklauso nuo konkrečių dokumentų valdymo sistemų – mažoms įmonėms skirtose sistemose dažniausiai būna palaikomos tik paprastos procedūros, didelėms organizacijoms skirtose programose savybės yra žymiai praplėstos.

Dažnai dokumentų valdymo sistemos yra specializuotos – pritaikytos konkrečiai organizacijai ar tam tikro tipo organizacijoms. Pavyzdžiui, Bentley gaminama sistema ProjectWise yra skirta didelėms organizacijoms, dirbančioms daugiausiai su MicroStation brėžiniais.

Taip pat dokumentų valdymo sistemos yra kuriamos kaip sudėtinės platformos, t. y. sukuriama pati sistema su konfigūravimo galimybėmis pagal konkretaus kliento poreikius, pvz.: kai organizacijai reikia ne tik dokumentų saugyklos, bet ir su dokumentais susijusių užduočių valdymo, incidentų valdymo ar CRM sistemos – dokumentų valdymo sistemą galima sukonfigūruoti pagal šiuos poreikius.

## Standartizavimas

Dauguma pramonės asociacijų publikuoja savo konkrečių dokumentų kontrolės standartų sąrašus, kuriuos naudoja konkrečioje srityje. Žemiau yra nurodytas sąrašas su keletu ISO standarto dokumentų.

* ISO 2709 Informacija ir dokumentavimas - Formatas skirtas informacijos pasikeitimui
* ISO 15836 Informacija ir dokumentai - *Dublin Core* metaduomenų elementų rinkinys
* ISO 15489 Informacija ir dokumentai - Dokumentų valdymas
* ISO 23950 Informacija ir dokumentai - Informacijos paieška (Z39.50) – Prašymas paslaugų apibrėžimas ir protokolo specifikacija
* ISO 10244 Dokumentų valdymas - Verslo procesų pagrindas ir analizė
* ISO 32000 Dokumentų valdymas - nešiojamų dokumentų formatas
# Projektų vadyba

**Projektų vadyba** – metodas, kuris pradeda, planuoja, vykdo, kontroliuoja ir pabaigia komandos darbą, kad pasiektų konkrečius tikslus ir atitiktų konkrečius sėkmės kriterijus. Projektas tai laikina veikla, nukreipta į unikalaus produkto ar paslaugos sukūrimą, su nustatyta pradžia ir pabaiga (paprastai turinti ribotą laiką, dažniausiai ribotą finansavimą bei baigtinius išteklius), įsipareigojantis patenkinti unikalius tikslus bei uždavinius, paprastai atnešantis naudingus pasikeitimus ar pridėtinę vertę.

Svarbiausias iššūkis projektų valdyme – pasiekti visus projekto tikslus su turimais resursais. Šita informacija paprastai aprašoma naudotojo arba projekto plane (žinyne), kuris yra sukuriamas kūrimo proceso pradžioje. Pirmieji apribojimai yra: apimtis, laikas, kokybė ir biudžetas. Antrasis iššūkis (ir labiausiai ambicingas) yra optimizuoti reikalingų sąnaudų išteklius ir integruoti juos į iš anksto apibrėžtus tikslus.

**Projektų vadybos šakos yra šios: Žmogiškųjų išteklių valdymas
* Suinteresuotų šalių valdymas
* Tiekimo valdymas
* Biudžeto valdymas
* Laiko valdymas
* Komunikacijos valdymas
* Rizikos valdymas
* Kokybės valdymas
* Integracijos valdymas
* Apimties valdymas

Projektų vadyba kaip veiklos atskira veiklos atšaka tapo vis populiaresnė XXI a. Daugelis bendrovių, socialinių bei privačių vienetų bei grupių savo veiklą įgyvendina projektų forma, atitinkamai skirdami bei formuodami žmogiškuosius išteklius steigiant darbo grupes, parenkant projektų vadovus, vadybininkus ir kt. Pavyzdžiui, statybos, inžinerinių ir kitokių organizacijų jų kasdienė veikla susideda iš projektų.

Vienas svarbesnių projektų vadybos įrankių – kalendorinis grafikas (dažniausiai GANTT’o diagrama – angl. Gantt’s Chart.), biudžeto išskleistinė sąmata bei kokybės atitikimas normoms.
# Pratiharos

|  |
| --- |
| **गुर्जर प्रतिहार Gurdžara Pratiharos** |
|

|  |  |  |
| --- | --- | --- |
| ←  | **730 – 1037** |  → |

 |
| Location of Gurdžara Pratiharų valdos (žalios) 780 m. |
| **Sostinė** | Kanaudžis |
| **Valdymo forma** | monarchija |
|  |
| **Era** | Senovė |
|  - Išsivadavo nuo Haršos | 730 m., 730 |
|  - Pakeičia Ikškvakų dinastija | 1037 m. |
|  |

|  |
| --- |
| **Šiaurės Indijos istorija** |
| **Svarbiausios imperijos** |
| Guptų imperija |
| Haršos imperija |
| *Korkatų dinastija* |
| *Palų dinastija* |
| Pratiharų dinastija |
| Delio sultonatas |
| Mogolų imperija |
| Sikhų imperija, Maratų imperija |
| Britų Indija |
| Pandžabas, Radžastanas, Madhja Pradešas, Utar Pradešas, Biharas |
| **Radžputų karalystės** |

**Pratiharos** arba **Gurdžara Pratiharos** (Gurjara-Pratihära), radžputų tautos dinastija Šiaurės Indijoje, valdžiusi Gurdžara Pratiharos valstybę 730–1036 m.

## Istorija

Manoma, kad kilo iš gurdžarų genties. Pagrindinė Gurdžara Pratiharos dinastijos atšaka – Haričandros VI a.- IX a. valdė Mandorą, Džodpurą, Radžastaną.

Nagabhatos atšakos pradininkas Nagabhata I sustabdė arabų veržimąsi į šiaurės Indiją, puldinėjo gretimas valstybes ir išplėtė šalies teritoriją. IX a. viduryje Gurdžara Pratiharos valstybė apėmė teritoriją nuo dab. Pandžabo rytinės dalies iki Biharo. Dėl nuolatinių karų Gurdžara Pratiharos valstybė nusilpo ir ėmė irti. X a. antroje pusėje jai priklausė tik Kanaudžo miestas prie Gango upės, (dab. Utar Pradešo valstijoje). 1018 m. paskutinį Gurdžara Pratiharos valdovą nuvertė Kanaudžą užkariavęs Gaznevidų valstybės valdovas Machmudas.

## Pratiharos Nagabhatos

|  |  |
| --- | --- |
| **Vardas** | **Valdymo metai** |
| Nagabhata I | apie 740–760 m. |
| Vatsaradža | 775-800 m. |
| Nagabhata II | 800-833 m. |
| Ramabhadra | 833-836 m. |
| Mihira Bhodža | 836-890 m. |
| Mahendrapala | 890-908 m. |
| Bhodža II | 908–914 m. |
| Samrat Mahipala | 914–943 m. |
| Mahendrapala II | 943–948 m. |
| Devapala | 948–954 m. |
| Vidžajapala | 954–955 m. |
| Mahipala II | 955–956 m. |
| Vidžajapala II | 956–960 m. |
| Radžapala | iki 1018 m. |
| Triločanpala | 1018–1027 m. |
| Jasapala | 1024–1036 m. |

## Šaltiniai

|  |
| --- |
| **Didžiausios viduriniosios Indijos karalystės**  |
| Amžius: | Šiaurės vakarai | Šiaurės rytai | Vidurio Indija | Pietų Indija |
|  III a. pr. m. e.
 II a. pr. m. e.
 I a. pr. m. e.
 I a.

 II a.
 III a.
 IV a.
 V a.
 VI a.
 VII a.
 VIII a.
 IX a.
 X a.
 XI a.
 XII a. | * Indo-graikai
* Indo-skitai
* Indo-partai
* Kušanų dinastija
* Vakarų satrapai
* Indo-sasanidai
* Kidaritai
* Eftalitai
* Pratiharų dinastija
* Šahi
 | * Maurjų dinastija
* Šungų dinastija
* Kanvų dinastija
* Satavahanų dinastija
* Guptų imperija
* Haršavardana
* Palų imperija
* Solankiai
* Senų dinastija
 | * Satavahanų dinastija
* Vakataka dinastija
* Kadambų dinastija
* Čalukjų dinastija
* Raštrakutų dinastija
* Vakarų Čalukjai
 | * Sangamo laikotarpis:
* Pandija, Čola, Čera
* Kalabhrai
* Palavų dinastija,
* Pandijų dinastija
* Viduramžių Čera
* Čola imperija
 |
# Didieji Mogolai

Babūras
Tadž Mahalas
**Didieji Mogolai** (hind. मुगल बादशाहों की सूची) – Mogolų imperijos valdovų dinastija, valdžiusi 1526−1858 m. Save vadino šachais arba padišachais.

## Istorija

Mongolų ir tiurkų kilmės dinastija. Pradininkas − Timūro ir Čingischano palikuonis Babūras, kilęs iš Ferganos Mogolistane (taip tuo metu vadinta Centrinė ir Vidurinė Azija). Iš to kilo ir Mogolų pavadinimas. XVII a. europiečiai dinastiją pavadino Didžiaisiais Mogolais.

Žymiausi valdovai: Babūras, sumušęs sultono Ibrahimo Lodi ir jo sąjungininkų kariuomenę ir tapęs Delio bei Agros valdovu, Humajunas, Akbaras, Džahangyras, Džahanšachas, Aurangzebas.

Formaliai Didieji Mogolai Indijos valdovais buvo iki 1858 m., britų pašalinti iš sosto už tai, kad rėmė 1857−1859 m. Indų sipajų sukilimą.

## Didieji Mogolai

|  |  |
| --- | --- |
| **Didieji Mogolai** | **Valdymo metai** |
| Babūras | 1526−1530 m. |
| Humajunas | 1530−1539 m. ir 1555–1556 m. |
| Akbaras | 1556−1605 m. |
| Džahangyras | 1605−1627 m. |
| Džahanšachas | 1627−1658 m. |
| Aurangzebas | 1658−1707 m. |
| Bahaduršachas I | 1707−1712 m. |
| Džahandaršachas | 1712−1713 m. |
| Furuksijaras | 1713−1719 m. |
| Muchamadšachas | 1719−1748 m. |
| Achmadšachas Bahaduras | 1748−1754 m. |
| Alamgyras II | 1754−1759 m. |
| Alamšahas II | 1759−1806 m. |
| Akbaras II | 1806−1837 m. |
| Bahaduršachas II | 1837−1858 m. |

|  |  |  |
| --- | --- | --- |
| Prieš tai: **Lodžių dinastija** | **Indijos imperatoriai** 1526−1858 | Po to: **Didžioji Britanija** |

## Šaltiniai
# Pirminis ūkio sektorius

**Pirminis ūkio sektorius** – (trijų ūkio sektorių modelyje) vadinama gavybos ir žaliavų perdirbimo į pusfabrikačius ūkio šaka. Taip pat prie pirminio sektoriaus priskiriamas žemės ūkis, žuvininkystė, miškų ūkis, medžioklė (agrarinis – gamybinis sektorius) ir žaliavų gavyba (anglis, nafta, metalo rūda ir t. t.).

Pirminis ūkio sektorius buvo pats pirmasis žmonijos istorijoje, jis prasidėjo nuo pirmykščių žmonių ekonominės veiklos (rinkimo ir medžioklės). Iki pat pramoninės revoliucijos pirminis sektorius svarbiausią vaidmenį atliko pasaulinėje ekonomikoje, o pirminio sektoriaus saulėlydyje svarbiausias vaidmuo teko žemės ūkiui.

Dabar valstybės ūkyje pirminio sektoriaus dominavimas dažniausiai rodo žemą valstybės ar regiono ūkio išsivystymo lygį. Kaip pavyzdį galima pateikti daugumą Afrikos valstybių, kuriuose didelė žmonių dalis dirba žemės ūkyje. Bet yra ir išimčių. Pirminis sektorius yra pagrindinė ūkio šaka Persijos įlankos valstybėse (naftos gavyba), tokiose kaip Saudo Arabija, Kataras. Bet toks išsiskyrimas atsirado, dėl didelių naudingųjų iškasenų klodų ir kitų valstybių aukšto išsivystymo lygio.

Valstybės, kuriose vyrauja pirminis gamybos sektorius, vadinamos agrarinėmis ar iki industrinėmis.

## Taip pat skaitykite

* Antrinis ūkio sektorius
* Trečiasis ūkio sektorius
# Konditerija

Saldumynai
**Konditerija** – cukriniai ir miltiniai saldumynai. Pagrindinės žaliavos naudojamos konditerijoje yra šios: miltai (kviečiai, mažiau kukurūzai, ryžiai, avižos, kt.), cukrus, medus, vaisiai ir uogos, pienas ir grietinėlė, riebalai, kiaušiniai, mielės, krakmolas, kakava, riešutai, maistinės rūgštys, standikliai, kvapiosios medžiagos ir aromatiniai priedai, maisto dažikliai ir kepimo milteliai.

## Konditerinių gaminių tipai

Priklausomai nuo panaudotų sudedamųjų dalių, visos konditerijos gaminių rūšys yra suskirstytos į dvi pagrindines grupes: cukriniai ir miltiniai.

### Cukriniai

* Uogienė, džemai, marmeladas – Virti saldūs vaisių ar uogų mišiniai ar vienos rūšies vaisių masė, klasifikuojama pagal paruošto produkto paruošimo ir nuoseklumo technologijas.
* Griliažas – Konditerijos gaminys iš apkepintų riešutų trupinių, sumaišytų su lydytu cukrumi.
* Želė – Saldus patiekalas iš vaisių ar uogų sulčių su cukrumi ir standikliu.
* Zefyrai, pastilės – Konditerijos gaminiai iš cukraus, vaisių ir plaktų kiaušinių baltymų.
* Saldainiai, irisai, karamelė, ledinukai. guminukai – Maži karoliukai, plytelės, pagalvės iš karamelizuoto cukraus, šokolado sirupo, sutirštinto pieno ir kitų produktų.
* Kremai – Desertiniai vienalytės masės trinti patiekalai iš vaisių, kiaušinių, sviesto arba grietinėlės.
* Marcipanai – Konditerijos gaminys, pagamintas iš sutrintų migdolų ir miltinio cukraus arba cukraus sirupo mišinio.
* Morengai, bezė – Pyragaičiai iš suplaktų kiaušinio baltymų ir cukraus.
* Ledai ir šerbetas – Šaldyti pieno arba vaisių ir uogų desertai.
* Putėsiai – Konditerinis gaminys iš šokolado, vaisių arba uogų sulčių išplaktų su želatina.
* Kvapieji saldainiai – Lengvi aromatizuotos masės saldainiai.
* Suflė – Pyragaitis iš plaktų su cukrumi baltymų, trintų vaisių ir kt. priedų.
* Chalva, lukumas ir kiti Rytų saldumynai – Visų rūšių sausainiai iš razinų, riešutų, cukraus, ir krakmolo, populiarūs Vidurio Rytuose ir Centrinėje Azijoje.
* Cukatos – Cukruotos pjaustytų apelsinų, arbūzų, melionų žievelės.
* Šokoladas – Konditerijos gaminys iš kakavos produktų (maltų kakavmedžio vaisių branduolių, kakavos aliejaus), cukraus ir priedų.

### Miltiniai

* Vestuviniai tortai
* Vafliai – Plonas sausas tešlainis su languotais įspaudais.
* Sausainiai – Nedidelis saldus kepinys su kepimo milteliais.
* Pyragai, pyragėliai, bandelės, spurgos, keksai, bobos – Konditerijos gaminiai iš mielinės, plikytos, sluoksniuotos tešlos ir kt., įvairios formos ir dydžių, su įdarais ir be jų.
* Meduoliai, Imbieriniai sausainiai – Kieti konditeriniai gaminiai iš miltų, medaus ir reikalingų prieskonių.
* Tortai, eklerai – Konditeriniai gaminiai iš biskvitinės, plikytos, trapios tešlos su kremu ir cukatomis ir su gražiu papuošimu.

* Vafliai su braškėmis
* Šokoladiniai saldainiai
* Ledai
* Vestuvinis tortas

## Šaltiniai
# Sutelktinis finansavimas

**Sutelktinis finansavimas** – lėšų rinkimo modelis, kuomet jas skiria daug pavienių žmonių. Skaičiuojama, kad 2015 m. tokiu būdu buvo sukaupta apie 34 milijardai JAV dolerių visame pasaulyje.

Pagrindinis sutelktinio finansavimo modelis yra pinigų pervedimas internetu naudojantis tam tikra platforma. Šiuolaikinio sutelktinio finansavimo modelį sudaro trys objektai: idėjos autorius, kuris siekia finansavimo, asmenys ar grupės, kurios palaiko šią idėją ir persiunčia pinigus, ir platforma, kuria lėšos pasiekia autorių.

Sutelktinio finansavimo modeliu įprastai lėšos skiriamos įvairiems meniniams, kūrybiniams projektams, verslams tarp jų ir socialiniams. Pavyzdžiui, nuosavybės sutelktinis finansavimas leidžia finansuoti naujai įsteigtas ar neseniai verslą pradėjusias įmones, įsigyjant pastarųjų įmonių akcijas ar obligacijas. Tai iš dalies atstoja rizikos kapitalą.

2012 m. visame pasaulyje veikė apie 450 sutelktinio finansavimo platformų. Iš jų populiariausios yra „Kickstarter“, „Indiegogo“. Kai kurios platformos leidžia skirti vienetinę sumą, kitos leidžia mokėti reguliariai (kas mėnesį). „Patreon“ platforma skirta tiems, kurie nori gauti pajamų kas mėnesį iš kūrybinio darbo. „Kickstarter“, kuri buvo žinoma kaip vienetinių perleidimų už kūrybinį projektą platforma, dabar konkuruoja ir su „Patreon“ platforma. 2017 m. prikėlė „Drip“ platformą naujam gyvenimui, nebeveikusią nuo 2012 m.

## Šaltiniai